kardosdrur/scandi-wiki huggingface dataset:
Ilon Wikland

Ilon Wikland (født 5. februar 1930 i Tartu, Estland) er en estiskfødt, svensk kunstner og illustrator, der mest kendes for at have illustreret hovedparten af Astrid Lindgrens bøger. Det er udelukkende bøgerne Pippi Langstrømpe og Emil fra Lønneberg der er illustreret af andre (hhv. Ingrid Vang Nyman og Björn Berg).

Ilon Wikland er datter af civilingeniør Max Pääbo og kunstner Vida Juse og kom til Sverige som flygtning da hun var fjorten år gammel. Hun har skildret sin egen barndom i bogen Den lange, lange rejse, skrevet sammen med børnebogsforfatteren Rose Lagercrantz og udgivet i Stockholm i 1995. Ilon har fire børn og ti børnebørn.

Eksterne henvisninger 
  , , 
 Immigrant-institutets sider om Ilon Wikland  

Kunstnere fra Sverige
Illustratorer fra Sverige
Kunstnere fra Estland
Personer fra Tartu
Sexmissionen

Sexmissionen (polsk: Seksmisja) er en polsk komedie / science fiction film fra 1984.

Handling 

De to hovedpersoner Maks (Jerzy Stuhr) og Albert (Olgierd Łukaszewicz) har meldt sig frivilligt til et menneskeligt dvaleeksperiment udført af professor Kuppelweiser (Janusz Michałowski). Men i stedet for de 3 års planlagt dvaletilstand vågner de i stedet op 53 år senere, i et post-nukleart 21. århundrede hvor den resterende menneskehed har trukket sig tilbage til underjordiske byer, og – hvad er mere vigtigt – radioaktivitet har udslettet alle mænd. De to er således de eneste to levende eksemplarer af det mandlige køn i en verden befolket udelukkende af kvinder. I starten lader Maks sig overvælde af mulighederne, men kommer snart på andre tanker da de finder ud af at det er blevet besluttet at de to mænd skal "naturaliseres" (få en kønsskifteoperation). Men de overgiver sig ikke frivilligt.

Rolleliste

Eksterne henvisninger 
 Sexmissionen  
 

Film fra Polen
Science fiction-film
Komediefilm
Film fra 1984
Smith Sund

Smith Sund (engelsk Smith Sound (78°25′N, 74°0′W) er et sund mellem Grønland og Canada's nordligste ø, Ellesmere Island. Sundet er en del af Nares Strædet og ligger nord for Qaanaaq og forbinder Baffinbugten med Kane Basin. 

Styrmanden på skibet Discovery, William Baffin, som i 1616 sejlede op langs Grønlands vestkyst, lagde navn til både Baffin Bay og Baffin Land. Ekspeditionen fandt et sund nord for Qaanaaq Thule som de kaldte Sir Thomas Smith Sund efter den engelske diplomat Sir Thomas Smith der havde været med til at finansiere ekspeditionen. Først efter John Ross ekpeditionen i 1818 fik sundet det mere enkle navn Smith Sound.

Arkæologiske undersøgelser viser, at der første bosættere sandsynligvis ankom til Grønland for 5.000 år siden efter at have krydset Smith Sund fra Canada.

Omkring 1200 e.v.t. indvandrer Thule-folket til området omkring Smith Sund. De kommer direkte fra Alaska og er forfædre til nutidens grønlændere.

Ekstern henvisning 
 Kort med Smith Sund 

Farvande i Grønland
Farvande i Canada
Dhivehi (sprog)

Dhivehi (ދިވެހިބަސް), (findes også omtalt som Maldivisk og tidligere også som Divehi) er Maldivernes nationalsprog og tales også i dele af det indiske unionsterritorium Lakshadweep, en øgruppe, der ligger nord for Maldiverne. 

Dhivehi, der tales af i alt omkring 300.000 mennesker, er et indoarisk sprog, der er nært beslægtet med Singalesisk. Derudover er den sproglige udvikling influeret af påvirkning fra først og fremmest arabisk samt en række andre sprog, deriblandt malayalam, urdu, hindi, fransk, persisk, portugisisk og engelsk.

Indoariske sprog
Sprog i Maldiverne
Lakshadweep
Tarmslyng

Tarmslyng (lat.: ileus) henviser til en tilstand, hvor passagen af tarmindhold er blokeret.
Tarmslyng opdeles i mekanisk og paralytisk ileus.

Patofysiologi 
Mekanisk ileus kan bl.a. skyldes 

 sammenvoksning af tarmslynger, hvorved hulrummet i tarmen indsnævres pga. træk eller skub fra de øvrige tarmslynger. Dette kan forårsages af tidligere operation eller betændelse med abnorm opheling af bindevævet i bughulen,
 brok, hvor et tarmstykke har gennembrudt bugvæggen og derved bliver klemt sammen i hullet i bugvæggen,
 tumorer, der hindrer tarmpassagen,
 drejning af et stykke tarm rundt om en struktur i bughulen (f.eks. sig selv eller tarmkrøset) – dette kaldes volvulus,
 en stor galdesten eller andet, der udfylder hulrummet i tarmen.

Paralytisk ileus defineres som tarmslyng, hvor der ikke foreligger en mekanisk forhindring af tarmpassagen som ovenfor. Paralytisk ileus kan bl.a. skyldes 

 betændelsestilstande i bughulen,
 bakteriel infektion i bughinden,
 blindtarmsbetændelse,
 perforeret mavesår,
 akut betændelse i bugspytkirtlen,
 tumorer,
 ophørt blodforsyning til tarmen,
 sten i urinlederen.

Mekanismen ved paralytisk ileus er ikke helt klarlagt, men man mener, at det skyldes fejl i samspillet mellem tarmens nervesystem og de cirkulerende hormoner i blodet.

Symptomer 
 Smerter, ofte diffuse kolikagtige smerter, der varer 2-3 minutter og derefter svinder hen igen. Bliver smerterne konstante er det et tegn på strangulation.
 Opkastninger, specielt ved tyndtarmsileus. Hyppige og kraftige opkastninger af tiltagende størrelse. Det ændres gradvist fra ventrikel- , til duodenal- for til sidst at være fækalopkastning (brunligt og ildelugtende tyndtarmsindhold).
 Manglende afførings- og luftafgang.
 Delvis udspiling af tarmen. I den orale del af tarmen bliver der ophobet store mængder af væske og luft, som udfylder tarmen, menes den anale del af tarmen er tom og slap.

Behandling

Konservativ 
 Aflastning ved at der lægges en duodonal sonde
 Væske- og elektrolyt behandling. Specielt obs. på kalium.
 Observation. Specielt obs. på peritonitis, strangulation og shock. Dertil måles blodtryk, puls, temperatur, diurese og væske indtag og udgift monitoreres(væskeskema).

Kirurgisk 

Hos alle patienter hvor strangulation ikke kan udelukkes eller hvor der
er risiko for akut kolonobstruktion. Det må under operationen vurderes om
skaderne på tarmen er reversible. Hvis ikke skal det beskadigede tarmstykke
reseceres og de to tarmender anastomeres

Kilder 

Mave- tarmkanalens sygdomme
Nine Inch Nails

Nine Inch Nails (forkortet NIN) er et amerikansk, industrial rockband som blev startet i Cleveland, Ohio af Trent Reznor i 1988. Reznor er det eneste officielle bandmedlem af Nine Inch Nails.

Biografi 
Nine Inch Nails' debutalbum, Pretty Hate Machine blev udgivet i 1989. Det var en kommerciel succes og blev certificeret Gold i 1992. Reznors pladeselskab tvang Reznor til at producere en opfølgning på Pretty Hate Machine, med singler som skulle være for alle, valgte Reznor at løsrive sig fra kontrakten, og søge efter et nyt.
For at et andet pladeselskab ikke skulle fatte mistanke, og kræve det samme, sendte Reznor materiale under et dæknavn og fik en kontrakt på TVT records som udgav Broken EP'en i 1992. I sommeren 1991 var Nine Inch Nails med under Lollapalooza festivalen, og vandt desuden en Grammy i 1993 via nummeret "Wish" fra Broken EP.

Nine Inch Nails' andet fuld-længde album, The Downward Spiral, trådte op på Billboard top 200 i 1994 som nummer to, trods mange nyere albums, er dette album det mest solgte Nine Inch Nails album i USA nogensinde.

Nine Inch Nails turnerede i en udstrakt grad i løbet af de næste par år, herunder en koncert på Woodstock'94, hvor han sagde til publikum, at han ikke kunne lide at spille store steder.
 
Fem år gik der før Nine Inch Nails' næste store album, The Fragile, som er en dobbelt-cd, debuterede i september 1999 som nummer et på Billboard, pladen solgte 228000 eksemplarer i sin første uge og modtager fantastiske anmeldelser. Seks år gik der før Nine Inch Nails næste fuldlængde album, With Teeth udkom, som også debuterede på toppen af Billboard.
Albummet blev skrevet og indspillet efterfølgende af Reznors kamp med alkoholisme og stofmisbrug.

Nine Inch Nails' 2007 største studieudgivelse, Year Zero.
Reznor har beskrevet Year Zero som et koncept-album der kritiserer den amerikanske regerings nuværende politik, og hvordan den vil påvirke verden 15 år i fremtiden.

I marts 2008 udgav Nine Inch Nails det instrumentale album Ghosts I–IV uden en pladekontrakt.

I maj 2008 udgav Nine Inch Nails et studiealbum med titlen The Slip.

I 2009 offentliggjorde Trent Reznor at Nine Inch Nails ville stoppe med at turnere i en overskuelig fremtid. Han ville ikke stoppe med at lave musik som Nine Inch Nails, men ønskede at koncentrere sig om andre ting i et stykke tid.

I 2013 offentliggjorde Reznor, at bandet igen ville tage på tour, og at det ville ske på baggrund af et nyt album. Hesitation Marks udkom i september 2013.

Diskografi

Studiealbum 
 1989: Pretty Hate Machine
 1992: Broken
 1994: The Downward Spiral
 1999: The Fragile
 2005: With Teeth
 2007: Year Zero
 2008: Ghosts I–IV
 2008: The Slip
 2013: Hesitation Marks
 2016: Not the Actual Events – EP
 2017: Add Violence – EP
 2018: Bad Witch
 2020: Ghosts V: Together
 2020: Ghosts VI: Locusts

Henvisninger

Eksterne links 
 Officielle hjemmeside
 Officielle fanside

Rockgrupper fra USA
Har spillet på Roskilde Festival
Musikere fra TVT Records
Musikgrupper fra 1988
W.C. Handy

William Christopher Handy (16. november 1873 – 28. marts 1958) var en blues komponist og musiker. Han er ofte kaldt «The father of blues» og hans mest kendte komposition er Saint Louis Blues fra 1912.

Jazzmusikere fra USA
Bluesmusikere fra USA
TeamSpeak

TeamSpeak er et VoIP-program, der anvendes til kommunikation online. TeamSpeak bliver ofte brugt som supplement til de kommunikationsmetoder, der er indbygget i onlinespil, eller i stedet for Skype.

Funktioner 
Som det ofte er tilfældet for VoIP-programmer, er TeamSpeak-forbindelsen ofte mere sikker imod nedbrud og udfald i samtalen.

Brug af kræver adgang til en server. Det er muligt at have sin egen TeamSpeak server på en privatejet computer, men det er typisk at bruge TeamSpeak på dedikerede betalte servere, så man ikke behøver at bruge eget hardware. Med TeamSpeak er det muligt at have en fælles samtale med op til 100 personer i nogle "rum" på samme server.

Ekstern henvisning
Teamspeak.com

VoIP programmer
Internet-software til Linux
Internet-software til OS X
Internet-software til Windows
Almindelig stedmoderblomst

 
Almindelig stedmoderblomst (Viola tricolor) er en 5-30 cm høj urt, der vokser på sandet jord. Der findes i Danmark to underarter. De afviger en del fra hinanden, og beskrivelsen herunder drejer sig hovedsagelig om den enårige, ukrudtsagtige Viola tricolor ssp. tricolor, der normalt blot kaldes alm. stedmoderblomst.

Beskrivelse 
Almindelig stedmoderblomst er en enårig urt med en opstigende vækst. Stænglerne er glatte og ofte forgrenede. De bærer spredte blade, som er smalt ægformede med bugtet rand. Hvert blad har store, bladagtige fodflige, som er lancetformede. Oversiden af blade og fodflige er græsgrøn, mens undersiden er lidt lysere.

Blomstringen sker i maj-september, hvor man ser de uregelmæssige blomster sidde nikkende og endestillet på særlige skud. Blomsterne har i reglen to violette, to lilla og et gult kronblad. Frugterne er kapsler med mange frø.

Rodnettet består af én eller nogle få lodrette hovedrødder, som bærer forholdsvis få siderødder.

Højde x bredde og årlig tilvækst: 0,20 x 0,15 m (20 x 15 cm/år).

Voksested 
Almindelig stedmoderblomst er almindelig i Danmark på sandet jord. I øvrigt er den enårige underart (ssp. tricolor) trængt ind som ukrudt i afgrøder på let jord. Her findes den sammen med den gængse ukrudtsflora.

I vestjyske klitter er arten især knyttet til samfund med havtorn som dominerende art. Her findes den sammen med bl.a. blåmunke, alm. kongepen, alm. kællingetand, markarve, femhannet hønsetarm, markfrytle, rødknæ, sandhjælme, smalbladet høgeurt og tidlig dværgbunke.

Bemærk ved at sammenligne de to sæt indikatorværdier, hvordan alm. stedmoderblomst (ssp. tricolor) er blevet ukrudt ved at give køb på mange af de krav, som den anden stiller.

Underarter 
 Viola tricolor ssp. tricolor – den her beskervene underart, som optræder ukrudtsagtigt på marker og i haver på let jord
 Viola tricolor ssp. curtisii (klitstedmoderblomst) er en lav flerårig urt med forgrenede jordstængler, der mest findes i klitter

Billeder

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Viol
Passer rating

Passer rating (eller Quarterback rating) er en statistik der bruges til at måle en NFL-Quarterbacks effektivitet. Den sammenligner quarterbackens antal touchdowns, interceptions, completion percentage og yards. Den maksimale quarterback rating er 158,3 og den mindste er 0,0. Generelt anses en rating på over 100 for rigtig god, mens ligaens gennemsnit ligger omkring 80.

NFL
Albert af Slesvig-Holsten-Sønderborg-Augustenborg

Albert, hertug af Augustenborg (26. februar 1869 på Frogmore House – 27. april 1931 i Berlin) var søn af Frederik Christian af Augustenborg og Helena af Storbritannien.

Slægten Augustenborg, som var en sidegren til Huset Oldenborg, uddøde 1931 med Alberts død.

Se også 
Augustenborg Slot

Eksterne links 

 Die Herzöge von Augustenburg på Gesellschaft für Schleswig-Holsteinische Geschichte's hjemmeside 

Hertuger af Augustenborg
Akershus Vest

Akershus Vest er en af tre regioner i det tidligere Akershus (nu Viken) fylke, og ligger vest for Norges hovedstad Oslo, og som er geografisk adskilt fra de øvrige dele af Akershus. Enklaven omfatter de to kommuner Asker og Bærum, som har et samlet areal på 569 kvadratkilometer med 222.338 indbyggere pr 1. januar 2020.

Området er en del af Oslos byområde og Osloregionen, og indgik i det historiske distrikt Vingulmark.

Administrative inddelinger 
 Kommunerne deltager i Vestregionsamarbeidet og i Samarbeidsalliansen for Osloregionen.
 Området var en del af det tidligere fogderi Aker og Follos fogderi.
 Området er retsområde for Asker og Bærum tingrett under Borgarting lagdømme
 Asker omfattes af Asker provsti og Bærum af Bærum provsti, begge under Oslo bispedømme i Den norske kirke.
 Området udgør næringsregion (NHO) Akershus Vest.

Kilder

Eksterne henvisninger 
 osloregionen.no: samarbeidsalliansen
 vestregionen.no: vestregionsamarbeidet
 budstikka.no: lokalavis

Distrikter i Norge
Vikens geografi
NOW That's What I Call Christmas 2003

NOW That's What I Call Christmas 2003 er et dansk opsamlingsalbum udgivet i november 2003 af NOW Music.

Spor

Disc 1 

 Queen – "Thank God It's Christmas"
 Wham! – "Last Christmas"
 Shakin' Stevens – "Merry Christmas Everyone"
 Mel & Kim – "Rockin' Around The Christmas Tree"
 Slade – "Merry Xmas Everybody"
 Tamra Rosanes – "I Saw Mommy Kissing Santa Claus"
 Air Supply – "Winter Wonderland"
 Bobby Helms – "Jingle Bell Rock"
 Gnags – "Julesang"
 MC Einar – "Jul – Det' Cool"
 José Feliciano – "Feliz Navidad"
 Shu-bi-dua – "Den Himmelblå"
 Juice/S.O.A.P./Christina feat. Remee – "Let Love Be Love"
 Darleens – "It's Gonna Be A Cold Cold Christmas"
 Elvis Presley – "I'll Be Home For Christmas"
 Bing Crosby – "White Christmas"

Disc 2 

 John Lennon & Yoko Ono – "Happy Xmas (War Is Over)"
 Band Aid – "Do They Know It's Christmas?"
 Otto Brandenburg – "Søren Banjomus"
 The Pretenders – "Have Yourself A Merry Little Christmas"
 Eartha Kitt – "Santa Baby"
 Las Ketchup – "The Ketchup Song (Asereje)" (Crystal Sound Xmas Mix)
 Natalie Cole – "Jingle Bells"
 Destiny's Child – "8 Days Of Christmas"
 Backstreet Boys – "Christmas Time"
 Kate Bush – "December Will Be Magic Again"
 Lars Lilholt – "Lad Julen Vare Længe"
 Big Fat Snake – "Christmas Time Again"
 Dido – "Christmas Day"
 Mahalia Jackson – "Silent Night, Holy Night"
 Fenger & Helmig – "Når Sneen Falder" 
 ABBA – "Happy New Year"

Eksterne henvisninger 
 NOW That's What I Call Christmas 2003 front- og backcover

Album fra 2003
2003
Mark Anderson

Mark Anderson (født 26. maj 1983 i Tulsa, Oklahoma, USA) er en amerikansk fodboldspiller (defensive end), der pt. står uden klub. Han blev draftet i 5. runde af 2006 draften, og har tidligere i karrieren repræsenteret Chicago Bears, Houston Texans, New England Patriots og Buffalo Bills. Han har to gange i karrieren været i Super Bowl, men begge gange med nederlag.

Klubber 
 2006-2010: Chicago Bears
 2010: Houston Texans
 2011: New England Patriots
 2012-2013: Buffalo Bills

Eksterne henvisninger 
 NFL.com spillerprofil

Amerikansk fodbold-spillere fra Oklahoma
Amerikansk fodbold-spillere fra Chicago Bears
Amerikansk fodbold-defensive linemen
Amerikansk fodbold-spillere fra New England Patriots
Amerikansk fodbold-spillere fra Houston Texans
Amerikansk fodbold-spillere fra Buffalo Bills
Personer fra Tulsa
Absolute Summer vol. 1

Absolute Summer vol. 1, kompilation i serien Absolute Summer udgivet i 2001. Albummet er en dobbelt-cd bestående af sommerhits.

Spor

Disc 1 
 LeAnn Rimes – "Can't Fight The Moonlight" (Latino Mix)
 Zididada – "Zididada Day"
 Antique – "(I Would) Die For You"
 Lou Bega – "Mambo No. 5 (A Little Bit Of...)"
 The Mavericks – "Dance The Night Away"
 Vengaboys – "We're Going To Ibiza!"
 Fabrizio Faniello – "Another Summer Night"
 Roy Orbison – "California Blue"
 Sunny Face – "The Sunny Cha Cha Cha"
 The Beach Boys – "California Girls"
 CJ Lewis – "Sweets For My Sweet"
 Sunzet – "If We Ever Fall In Love Again"
 Shaggy – "In The Summertime"
 Chico & The Gypsies – "Marina"
 Shaft – "(Mucho Mamba) Sway"
 Geri Halliwell – "Mi Chico Latino"

Disc 2 
 Baha Men – "Who Let The Dogs Out"
 Los del Rio – "Macarena"
 Laid Back – "Sunshine Reggae 2000"
 Lionel Richie – "All Night Long"
 Chaka Demus & The Pliers – "Tease Me"
 Los Umbrellos – "No Tengo Dinero"
 DJ Mendez – "Fiesta (House Party)"
 Prima Donna feat. Linda Scott – "Dam Da Dam (Why Haven't I Told You)"
 Inner Circle – "Sweat (A La La La La Long)"
 Pato Banton – "Baby Come Back"
 Texas – "Summer Son"
 Dario G – "Carnival de Paris"
 Bob Marley vs. Funstar Deluxe – "Sun Is Shining"
 Afro Medusa – "Pasilda"
 De La Soul feat. Chaka Khan – "All Good?"
 Barry Manilow – "Copacabana (At The Coba)"

Eksterne henvisninger 
 Absolute Summer vol. 1 front- og backcover

Summer vol. 1
Album fra 2001
Notitia Dignitatum

Notitia Dignitatum er et unikt dokument fra det senromerske kejserlige kancelli og er et af meget få dokumenter fra den romerske statsadministration, der har overlevet frem til i dag. Dokumentet indeholder en liste over de højere embeder i den civile og militære administration og hvilke provinser og enheder, som var underlagt disse og er derved en detaljeret beskrivelse af den administrative organisering af imperiet fra kejserens hof ned til provinsniveau. Dokumentet er meget usædvanligt og har stor historisk værdi da det er næsten helt opdateret mht. til situationen i det Vestromerske rige for 420’erne og i det Østromerske rige for tiden omkring 400. Det er derfor med stor sandsynlighed fremstillet i den vestlige rigshalvdel kort efter 420’erne. Dokumentet indeholder dog også en række unøjagtigheder og udeladelser. For hver af de to rigshalvdele opregner Notitia alle vigtige embeder og administrative poster og ofte nævnes lokaliteten og titlerne på de underordnede medarbejdere.

I dag findes der flere kopier af dokumentet der er fremstillet i 15. og 16. århundrede. Alle disse udgaver er kopieret enten direkte eller indirekte fra et codex, som vi ved har været opbevaret ved katedralen i Speyer, men hvis skæbne i dag er ukendt. Dette codex indeholdt en samling af forskellige dokumenter, hvoraf Notitia var det sidste og største på i alt 164 sider. De øvrige dokumenters identitet i dette codex er usikker. Flere af de kendte kopier er illuminerede og illuminationerne er sandsynligvis kopier af tilsvarende billeder i Speyer-codexet.

Referencer

Litteratur 
 Westermann Großer Atlas zur Weltgeschichte indeholder kort baseret på bl.a. Notitia
 Notitia dignitatum: accedunt Notitia urbis Constantinopolitanae et Laterculi provinciarum, edidit Otto Seeck, Berolini: Weidmann, 1876.
 A.H.M. Jones, The Later Roman Empire, 284-602. A Social, Economic and Administrative Survey, The Johns Hopkins University Press, 1986,

External links 

 Latinsk udgave: Notitia Dignitatum illumineret fra bibliotheca Augustana
 Oversættelser til engelsk: Cnd website, Medieval Sourcebook af William Fairley
 Kort baseret på Notitia: Romerriget omkring 400

Romerriget
Hallock (Minnesota)

Hallock er en amerikansk by og admistrativt centrum i det amerikanske county Kittson County i staten Minnesota. I 2000 havde byen et indbyggertal på .

Ekstern henvisning
Hallocks hjemmeside (engelsk)

Byer i Minnesota
Absolute Dance opus 18

Absolute Dance opus 18, kompilation i serien Absolute Dance udgivet i 1997.

Spor 
 Dario G – "Sunchyme"
 CeCe Peniston – "Finally '97" (Classic Funk Radio Mix)
 Antiloop – "In My Mind"
 N-Trance feat. Rod Stewart – "Do Ya Think I'm Sexy?"
 Encore! – "Le Disc-Jockey"
 Dannii – "All I Wanna Do"
 De Bos – "On The Run"
 Sunzet – "Baby Don't Change Your Mind"
 Adam F – "Circles" (7" Edit)
 Tina Cousins – "Killin' Time"
 Laguna – "Spiller From Rio (Do It Easy)"
 Lutricia McNeal – "My Side Of Town" (My Side Of The House Mix)
 Vincent De Moor – "Flowtation"
 Mizz Maya – "Stay" (Statikk's Force Mix)
 Little Jam – "Black Hill" (X-Cabs Radio Edit)
 Dr. Alban – "Mr. DJ" (Takapi – Sash! Mix)
 Goon – "International"
 Haddaway – "What About Me" (Sonic Piracy Mix)
 Sophie – "Who's That You're Talking To"

Eksterne henvisninger 
 Absolute Dance opus 18 front- og backcover

18
Album fra 1997
Quarterback

En quarterback er en position i amerikansk fodbold. Udtrykket er engelsk/amerikansk og består af quart (en kvart) og back (bagved). Det skyldes at spillerpositionen er mellem halfback og forwards. 

Det er den vigtigste plads når det gælder angreb i amerikansk fodbold. Det er nemlig den spiller, der modtager bolden, når spillet sættes i gang. Quaterbacken skal lægge den målgivende eller afgørende aflevering. En quarterback kan også selv finde på at løbe med bolden. Alt angrebsstrategi er således lagt over til quaterbacken. Quarterbacken lægger strategien sammen med træneren, men er spilleren på banen, der så i sidste øjeblik kan improvisere og vælge den løsning der er bedst i situationen. Det er derfor også quarterbacken der er mest kendt på holdet. Det tæller legender som Tom Brady, Joe Montana og Peyton Manning. De er kendetegnet ved at have både de atletiske evner til at løbe og kaste utroligt præcist over lang afstand. Samtidig var de i stand til at læse spillet og justere den offensive strategi således, at de langt oftere end andre fandt den rigtige beslutning.

Quarterback - profil 
En typisk quarterback er højere end 190 cm og solidt bygget, så han kan se banen over linjemænds hoveder og modstå slag fra forsvarere. Han skal have en kombination af armstyrke og kaste nøjagtighed for at kunne passere bolden uden at miste den. Da handlingen sker ekstremt hurtigt i amerikansk fodbold skal en quarterback være i stand til at diagnosticere feltets tilstand og træffe hurtige beslutninger. Det kræver en masse intelligens samt mental sejhed, da disse beslutninger træffes mens quarterbacks er i fare for at blive slået til jorden.

Amerikansk fodbold liga 
National Football League eller NFL har et gigantisk publikum såvel som seere. Årets helt store begivenhed er på Thanksgiving Day, hvor finalen i NFL spilles – The Super Bowl. Gennem hele sæsonen hviler alles øjne på quarterbacken gennem hele kampen. Så udover overlegne atletiske evner, et sublimt overblik, så skal quarterbacken i den grad modstå det enorme pres fra publikum og seere på og udenfor banen. Der bliver fulgt med i døgndrift og de seneste kampe analyseres og følges. Quarterbacken er den mest profilerede stjerne på holdet.

Kendte spillere 
Eksempler på aktive quarterbacks i NFL:
 Tom Brady
 Drew Brees
 Tony Romo
 Eli Manning
 Ben Roethlisberger
 Aaron Rodgers
 Cam Newton
 Andrew Luck
Russell Wilson
 Jameis Winston

Eksterne links 
Amerikansk fodbold begreber
Amerikansk fodbold regler

Positioner i amerikansk fodbold